**(ร่าง) รายงานการประชุมคณะทำงานด้านการวางแผนงาน ระดับสำนักงานอธิการบดี**

**ครั้งที่ ๔/๒๕๖๐**

**วันพุธที่ ๒๕ ตุลาคม ๒๕๖๐ เวลา๑๓.๓๐ น.**

**ณ ห้องประชุมบุณฑริก ชั้น ๒ สำนักงานอธิการบดี มหาวิทยาลัยอุบลราชธานี**

**ผู้มาประชุม**

๑. นายธีระศักดิ์ เชียงแสน ผู้อำนวยการกองแผนงาน ประธานคณะทำงาน

๒. นางนลินี ธนสันติ ผู้อำนวยการกองกลาง คณะทำงาน

๓. นายอัมพล พันธุ์วงศ์ ผู้อำนวยการกองบริการการศึกษา คณะทำงาน

๔. นายรัชชนนท์ แกะมา รักษาการในตำแหน่งผู้อำนวยการกองคลัง คณะทำงาน

๕. นางพนมศรี เลิศศภุวิทย์นภา รักษาการในตำแหน่งผู้อำนวยการกองการเจ้าหน้าที่ คณะทำงาน

๖. นายปริทัศน์ มัทวานุกูล หัวหน้าสำนักงานบริหารกายภาพและสิ่งแวดล้อม คณะทำงาน

๗. นายรัฐพล แม่นธนู หัวหน้าสำนักงานประกันคุณภาพการศึกษาและสารสนเทศ คณะทำงาน

๘. นายครรคิด เครือวัลย์ หัวหน้าสำนักงานพัฒนานักศึกษา คณะทำงาน

๙. นางสาวเต็มศิริ ชิดดี นักวิเคราะห์นโยบายและแผน คณะทำงาน

๑๐. นางสาวสิรินทรา พุฒจันทร์ นักวิเคราะห์นโยบายและแผน เลขานุการ

๑๑. นางทัศนีย์ ปัญญา เจ้าหน้าที่บริหารงานทั่วไป เลขานุการ

๑๒. นางสาวธันย์ชนก เทศนา เจ้าหน้าที่บริหารงานทั่วไป เลขานุการ

๑๓. นายบัณฑิต บุญจูง นักวิเคราะห์นโยบายและแผน ผู้ช่วยเลขานุการ

**เริ่มประชุมเวลา ๑๓.๓๐ น.**

นายธีระศักดิ์ เชียงแสน ประธานคณะทำงาน ได้กล่าวเปิดการประชุมและดำเนินการตามระเบียบวาระ ดังต่อไปนี้

**ระเบียบวาระที่ ๑ เรื่องแจ้งเพื่อทราบ**

**ไม่มี**

**ระเบียบวาระที่ ๒ รับรองรายงานการประชุม**

**๒.๑ รับรองรายงานการประชุมครั้งที่ ๓/๒๕๖๐ วันพุธที่ ๙ สิงหาคม พ.ศ. ๒๕๖๐ โดยไม่มีการ**

**แก้ไข**

**ระเบียบวาระที่ ๓ เรื่องสืบเนื่อง**

- **ไม่มี** -

**ระเบียบวาระที่ ๔ เรื่องเสนอเพื่อพิจารณา**

**๔.๑ รายงานผลการติดตามและประเมินผลการดำเนินงานตามแผนการบริหารความเสี่ยงระดับสำนักงานอธิการบดี ไตรมาสที่ ๔ ( ณ วันที่ ๓๐ กันยายน พ.ศ. ๒๕๖๐)**

นายธีระศักดิ์ เชียงแสน ประธานคณะทำงาน นำเสนอที่ประชุมเพื่อพิจารณา รายงานผลการติดตามและประเมินผลการดำเนินงานตามแผนการบริหารความเสี่ยง ระดับสำนักงานอธิการบดี ไตรมาสที่ ๔ (ณ วันที่ ๓๐ กันยายน ๒๕๖๐) จากการติดตามรายงานผลการดำเนินงานในระดับสำนักงานอธิการบดี ประจำปีงบประมาณพ.ศ. ๒๕๖๐ ได้มีการบริหารจัดการความเสี่ยงในแนวทางตามแผนการบริหารความเสี่ยงโดยมีความเสี่ยงทั้งหมดจำนวน ๕ ความเสี่ยงและสามารถบริหารจัดการบริหารความเสี่ยงได้จำนวน ๔ ความเสี่ยงและยังมีความเสี่ยงด้านการดำเนินงานไม่บรรลุตามเป้าหมายของแผนกลยุทธ์ จำนวน ๑ ความเสี่ยง และยกมาดำเนินการในปีงบประมาณพ.ศ.๒๕๖๑

**๑. ด้านยุทธศาสตร์หรือกลยุทธ์ของสำนักงานอธิการบดี** : ความเสี่ยงด้านการดำเนินงานไม่บรรลุตามเป้าหมายของแผนกลยุทธ์สำนักงานอธิการบดี

**- ตัวบ่งชี้ความเสี่ยง** : ร้อยละเฉลี่ยของการบรรลุเป้าหมายตัวชี้วัดตามแผนกลยุทธ์ของ

สำนักงานอธิการบดี ร้อยละ ๘๐

**- ผู้รับผิดชอบ** :กองแผนงาน/ทุกหน่วยงาน

**- วิธีการจัดการความเสี่ยง** มี ๖ ขั้นตอน

**ผลการดำเนินงาน** กองแผนงานดำเนินการตามตัวชี้วัดและมีการรายงานผลการดำเนินงานตาม

แผนยุทธศาสตร์และแผนปฏิบัติการประจำปี ในไตรมาสที่ ๓ โดยมีการติดตามผลการดำเนินงานตามแผนกลยุทธ์ ประจำปีงบประมาณ พ.ศ. ๒๕๖๐ มีจำนวนทั้งสิ้น ๑๒ ตัวชี้วัด หน่วยงานที่ดำเนินการการรายงานผลตามแผนกลยุทธ์และบรรลุเป้าหมายตามแผนที่กำหนดรวม ๔ ตัวชี้วัด คิดเป็นร้อยละ ๓๓.๓๓ และพบว่าการดำเนินงานไม่บรรลุตัวชี้วัด จำนวนทั้งสิ้น ๘ ตัวชี้วัดคิดเป็นร้อยละ ๖๖.๖๗ และแผนปฏิบัติงานประจำปี พ.ศ. ๒๕๖๐ มีตัวชี้วัดทั้งหมด ๑๗ ตัวชี้วัด ผลการดำเนินงานประจำปีงบประมาณ ๒๕๖๐ ณ ไตรมาส ๓ (ณ วันที่ ๓๐ มิถุนายน ๒๕๖๐ ) ไม่นำมาคำนวณ ๒ ตัวชี้วัดและผลการดำเนินงานบรรลุค่าเป้าหมายจำนวน ๗ ตัวชี้วัด คิดเป็นร้อยละ ๔๖.๖๗ และยังไม่บรรลุค่าเป้าหมาย เนื่องจากยังไม่สิ้นสุดระยะเวลาดำเนินการ จำนวน ๘ ตัวชี้วัด คิดเป็นร้อยละ ๕๓.๓๓ โดยผ่านความเห็นชอบของคณะกรรมการประจำสำนักงานอธิการบดี ครั้งที่ ๙/๒๕๖๐ (พิเศษ) วันพุธที่ ๒๗ กันยายน ๒๕๖๐ และยังไม่สามารถจัดการความเสี่ยงให้อยู่ในระดับที่ยอมรับได้

**๒. ด้านการปฏิบัติงาน** : ความเสี่ยงด้านสำนักงานอธิการบดีบางหน่วยงานยังขาดความรู้ ความเข้าใจในกระบวนการจัดการความรู้ซึ่งจะนำไปสู่การบรรลุวิสัยทัศน์ของสำนักงานอธิการบดี

**- ตัวบ่งชี้ความเสี่ยง** :ร้อยละของหน่วยงานที่นำกระบวนการจัดการความรู้ไปใช้ในการแก้ปัญหาและพัฒนาหน่วยงาน ร้อยละ ๘๐

**- ผู้รับผิดชอบ** : คณะทำงานด้านพัฒนาบุคลากรสำนักงานอธิการบดี

**- วิธีจัดการความเสี่ยง** มี ๓ ขั้นตอน

**ผลการดำเนินงาน** มีการดำเนินงานเสร็จสิ้น ครบทุกขั้นตอน และสามารถจัดการความเสี่ยงให้ลดลง

โดยหน่วยงานหลักได้มีการอบรมเพื่อสร้างความรู้ความเข้าใจในกระบวนการจัดการความรู้ ในโครงการอบรมเชิงปฏิบัติการ KM ฉบับมือใหม่หัดขับ: จัดการความรู้สู่การพัฒนางาน จำนวน ๒ รุ่น เมื่อวันที่ ๒๗ กุมภาพันธ์ และ ๓๑ มีนาคม ๒๕๖๐ มีการติดตามการดำเนินงานของหน่วยงานที่มีการจัดเก็บองค์ความรู้ และหน่วยงานมีการรายงานการนำแนวปฏิบัติที่ดีไปใช้ในการแก้ไขปัญหาและพัฒนาหน่วยงาน จำนวน ๑๓ หน่วยงาน ได้แก่ กองกลาง กองแผนงาน กองบริการการศึกษา กองคลัง กองการเจ้าหน้าที่ สำนักงานวิเทศสัมพันธ์ สำนักงานพัฒนานักศึกษา สำนักงานบริหารบัณฑิตศึกษา สำนักงานตรวจสอบภายใน สำนักงานพัฒนาคุณภาพการศึกษา สำนักงานประกันคุณภาพการศึกษา สำนักงานบริหารงานวิจัยฯ และสำนักงานรักษาความปลอดภัยฯ และส่งผลให้จัดการความเสี่ยงลดลงได้

**๓. ด้านการปฏิบัติงาน** : ความเสี่ยงด้านสำนักงานอธิการบดีบางหน่วยงานยังไม่มีการจัดทำคู่มือการปฏิบัติงานซึ่งไม่เป็นไปตามหลักของความโปร่งใสอีกทั้งไม่สามารถปฏิบัติงานทดแทนกันได้

**- ตัวบ่งชี้ความเสี่ยง** :ทุกหน่วยงานในสำนักงานอธิการบดีมีกระบวนงานจัดทำคู่มือการปฏิบัติงานตามพันธกิจของหน่วยงาน

**- ผู้รับผิดชอบ** : คณะกรรมการพัฒนาบุคลากรสำนักงานอธิการบดี

**- วิธีจัดการความเสี่ยง** มี ๓ ขั้นตอน

**ผลการดำเนินงาน** มีการดำเนินงานครบทุกกระบวนงานและสามารถจัดการความเสี่ยงได้มีความ

เสี่ยงลดลง

๑. กำหนดรูปแบบคู่มือการปฏิบัติงาน

๒. มีการจัดอบรมและแลกเปลี่ยนเรียนรู้แนวทางการจัดทำคู่มือการปฏิบัติงาน ในวันที่ ๓ เมษายน

1. และวันที่ ๑๔ มิถุนายน ๒๕๖๐ กลุ่มพนักงานที่ครบกำหนดต่อสัญญาจ้างและปฏิบัติงานทั่วไป

๓. การติดตามผลบุคลากรที่ยื่นต่อสัญญาจ้างของสำนักงานอธิการบดีและผู้ส่งคู่มือครบตามเป้าหมาย

จำนวน ๑๒ หน่วยงาน รวมจำนวน ๓๕ คน ดังนี้ กองคลัง ๓ คน ,กองกลาง ๓ คน, กองบริการการศึกษา ๘ คน สำนักงานพัฒนานักศึกษา ๕ คน ,สำนักงานบริหารบัณฑิตศึกษา ๑ คน,สำนักงานบริหารกายภาพและสิ่งแวดล้อม ๓ คน, สำนักงานกฎหมายและนิติการ ๑ คน ,สำนักงานตรวจสอบภายใน ๓ คน ,สำนักงานประกันคุณภาพการศึกษาและสารสนเทศ ๑ คน, สำนักงานส่งเสริมการบริหารงานวิจัย ๓ คน , สำนักงานสภามหาวิทยาลัย ๓ คน และสำนักงานรักษาความปลอดภัยและสวัสดิภาพบุคลากร ๑ คน ส่งผลให้สามารถยอมรับความเสี่ยงได้และมีความเสี่ยงลดลง

**๔. ด้านการปฏิบัติงาน** : ความเสี่ยงด้านสำนักงานอธิการบดีมีผลการประเมินความพึงพอใจการให้บริการที่ดีต่ำกว่าเป้าหมายที่กำหนด

**- ตัวบ่งชี้ความเสี่ยง** : ระดับความพึงพอใจของผู้รับบริการต่อการให้บริการของสำนักงานอธิการบดี

**- ผู้รับผิดชอบ** :เลขานุการคณะกรรมการสำนักงานอธิการบดี

**- วิธีการจัดการความเสี่ยง** มี ๓ ขั้นตอน

**ผลการดำเนินงาน**  มีการดำเนินงานครบถ้วนทุกกระบวนการและสามารถยอมรับความเสี่ยงได้มี

ความเสี่ยงลดลง มีการดำเนินงานผ่านคณะกรรมการประจำสำนักงานอธิการบดีเห็นชอบวิธีการประเมินและเครื่องมือในการประเมิน ซึ่งผ่านการทดลองใช้แล้ว ดำเนินการประเมินความพึงพอใจ ผลการประเมินตนเองในครั้งที่ ๒ เมื่อสิ้นเดือนสิงหาคม ๒๕๖๐ พบว่าผลการดำเนินงานตามเกณฑ์ตัวชี้วัดระดับความพึงพอใจของผู้ใช้บริการ อยู่ในระดับ ๔

**๕. ด้านบุคลากร** : ความเสี่ยงด้านผลการวัดความสุขของสำนักงานอธิการบดีในด้านผ่อนคลายดี ยังมีคะแนนต่ำกว่าเกณฑ์

**- ตัวบ่งชี้ความเสี่ยง** ระดับคะแนนตามเกณฑ์ที่กำหนด ร้อยละ ๗๐

**- ผู้รับผิดชอบ**  คณะทำงานด้านพัฒนาบุคลากร สำนักงานอธิการบดี

**- วิธีจัดการความเสี่ยง** มี ๕ ขั้นตอน

**ผลการดำเนินงาน** มีการดำเนินงานจัดการความเสี่ยงให้อยู่ในระดับที่ยอมรับได้มีความเสี่ยงลดลงมี

การเสนอโครงการจัดกิจกรรมในโครงการพัฒนาสำนักงานอธิการบดี ประจำปีงบประมาณ พ.ศ. ๒๕๖๐ ซึ่งมีโครงการส่งเสริมวัฒนธรรมสำนักงานอธิการบดีและใช้เครื่องมือวัดความสุขของบุคลากรจากมหาวิทยาลัยมหิดลเพื่อทำการสำรวจความสุขของบุคลากรสำนักงานอธิการบดีมีการส่งแบบสำรวจความสุขให้คณะ/สำนัก ตอบแบบสำรวจ คณะ/สำนัก ส่งแบบสำรวจความสุขสำนักงานอธิการบดี จำนวน ๑๑๒ ชุด คิดเป็นร้อยละ ๓๘.๓๖และมีการสรุปผลการสำรวจความสุข ด้านการผ่อนคลายดี อยู่ที่ร้อยละ ๖๓.๖๐ และสามารถยอมรับได้ส่งผลให้ความเสี่ยงลดลง

**มติที่ประชุม** **เห็นชอบรายงานผลการติดตามและประเมินผลการดำเนินงานตามแผนการบริหารความเสี่ยง ระดับสำนักงานอธิการบดี ไตรมาสที่ ๔ (ณ วันที่ ๓๐ กันยายน ๒๕๖๐)**

**๔.๒ รายงานผลการติดตามและประเมินผลการดำเนินงานตามแผนการปรับปรุงการควบคุมภายใน ระดับสำนักงานอธิการบดี ไตรมาส ที่ ๔ (ณ วันที่ ๓๐ กันยายน ๒๕๖๐)**

นายธีระศักดิ์ เชียงแสน ประธานคณะทำงาน นำเสนอที่ประชุมเพื่อพิจารณาจากผลการ

ติดตามรายงานผลการตามแผนการปรับปรุงการควบคุมภายใน ระดับสำนักงานอธิการบดี ประจำปีงบประมาณ พ.ศ. ๒๕๖๐ ได้มีการจัดทำและบริหารจัดการในแนวทางตามแผนการบริหารความเสี่ยง สรุปผลการดำเนินงานในไตรมาสที่ ๔ ( ณ วันที่ ๓๐ กันยายน พ.ศ. ๒๕๖๐ ) โดยมีความเสี่ยงจำนวน ๓ ความเสี่ยง และดำเนินการเสร็จจำนวน ๑ ความเสี่ยง ส่งผลให้ความเสี่ยงลดลงจากเดิม และยังมีความเสี่ยง ๒ ความเสี่ยง ที่ยังไม่สามารถจัดการให้อยู่ในระดับที่ยอมรับได้ และยกไปดำเนินการต่อในปีงบประมาณ พ.ศ. ๒๕๖๑ โดยสรุปได้ดังต่อไปนี้

**(๑) ด้านสภาพแวดล้อมของการควบคุม** สำนักงานอธิการบดียังไม่มีแผนการปรับปรุงระบบสาธารณูปโภคและเป็นแนวทางในการดำเนินงาน

- **ตัวบ่งชี้ความเสี่ยง**  : ระดับความพึงพอใจของผู้ใช้บริการและบุคลากรสำนักงานอธิการบดีต่อระบบสาธารณูปโภคของสำนักงานอธิการบดี

**- ผู้รับผิดชอบ** สำนักงานบริหารกายภาพและสิ่งแวดล้อม

**- วิธีจัดการความเสี่ยง** มี ๕ ขั้นตอน

**ผลการดำเนินงาน** มีการดำเนินงานในระดับที่ ๑-๓ และยังดำเนินการไม่แล้วเสร็จ สำนักงานบริหาร

กายภาพได้จัดทำ(ร่าง) แผนการการปฏิบัติงานระบบสาธารณูปโภคและดูแลระบบสาธารณูปโภค เพื่อนำมาจัดทำแผนสำรวจสำนักงานบริหารกายภาพและสิ่งแวดล้อมโดยมีการแต่งตั้งคำสั่งคณะทำงานเชิงเทคนิค ตามคำสั่ง ที่ ๒๑๔๒/๒๕๖๐ ในการศึกษาระบบมาตรฐานความปลอดภัยด้านอาคารสถานที่ เพื่อศึกษาระบบมาตรฐานความปลอดภัยด้านอาคารสถานที่ รวมถึงการดูแลและมีการจัดทำ(ร่าง)แผนสำรวจการปรับปรุงระบบสาธารณูปโภค ของอาคารสำนักงานอธิการบดี ในระบบต่างๆ โดยแผนในการสำรวจได้มอบหมายให้คณะทำงานดังกล่าวไปสำรวจและยังไม่สามารถจัดการความเสี่ยงได้ยกไปดำเนินการต่อในปีงบประมาณ พ.ศ.๒๕๖๑

1. **การประเมินความเสี่ยง** : สำนักงานอธิการบดียังไม่มีการจัดทำคำรับรองการปฏิบัติราชการ

ระหว่างหน่วยงานภายในสำนักงานอธิการบดี

**- ตัวบ่งชี้ความเสี่ยง** : ร้อยละของหน่วยงานในสำนักงานอธิการบดีที่มีการจัดทำคำรับรองการปฏิบัติราชการ ร้อยละ ๑๐๐

**- ผู้รับผิดชอบ** กองแผนงาน

- **วิธีจัดการความเสี่ยง** : มี ๔ ขั้นตอน

**ผลการดำเนินงาน** มีการดำเนินงานในระดับที่ ๑-๒ มีการจัดทำหลักเกณฑ์และกรอบการจัดทำคำรับรองปฏิบัติราชการประจำปี งบประมาณพ.ศ. ๒๕๖๐ ในการประชุมคณะกรรมการประจำสำนักงานอธิการบดีครั้งที่ ๒/๒๕๖๐ วันที่ ๒๗ มีนาคม ๒๕๖๐ และกำหนดค่าตัวชี้วัดในด้านประสิทธิผลและด้านคุณภาพ ด้านประสิทธิภาพการปฏิบัติราชการและด้านพัฒนาองค์กร ซึ่งยังไม่สามารถจัดการความเสี่ยงให้อยู่ในระดับที่ยอมรับได้จึงยกไปดำเนินการต่อในปีงบประมาณ พ.ศ.๒๕๖๑

**(๓) ความเสี่ยงด้านบุคลากร** หน่วยงานไม่สามารถกำหนดแผนพัฒนาบุคลากรที่ชัดเจนได้ส่งผลให้ไม่บรรลุตัวบ่งชี้ความสำเร็จการดำเนินงานตามเอกลักษณ์ของสำนักงานอธิการบดี

**- ตัวบ่งชี้ความเสี่ยง** : ระดับความสำเร็จของการดำเนินงานตามแผนพัฒนาบุคลากรสำนักงานอธิการบดี มี ๔ ระดับ

**- ผู้รับผิดชอบ** กองการเจ้าหน้าที่/ทุกหน่วยงาน

**- วิธีจัดการความเสี่ยง** มี ๔ ขั้นตอน

**ผลการดำเนินงาน** ดำเนินงานทุกกิจกรรมแล้วเสร็จและสามารถยอมรับความเสียงได้และ

ส่งผลให้ความเสี่ยงลดลง ทุกหน่วยงานมีการสำรวจและพัฒนารายบุคคล มีการวิเคราะห์ความต้องการพัฒนารายบุคคล จัดทำร่างแผนพัฒนารายบุคคล และดำเนินการจัดทำและมีแผนพัฒนาบุคลากรรายบุคคล เพื่อประกอบการประกันคุณภาพการศึกษาภายใน ระดับสำนักงานอธิการบดี

**มติที่ประชุม** **เห็นชอบรายงานผลการดำเนินงานตามแผนการปรับปรุงการควบคุมภายใน ระดับสำนักงานอธิการบดี ประจำปีงบประมาณ ๒๕๖๐ ไตรมาสที่ ๔ ( ณ วันที่ ๓๐ กันยายน ๒๕๖๐)**

**๔.๓ แนวทางการดำเนินงานการจัดทำแผนบริหารความเสี่ยงและแผนการปรับปรุงการควบคุม**

**ภายใน ประจำปีงบประมาณ พ.ศ. ๒๕๖๑**

นายธีระศักดิ์ เชียงแสนประธานคณะทำงานนำเสนอที่ประชุมเพื่อพิจารณา แนวทางการจัดทำแผนบริหารความเสี่ยงและแผนการปรับปรุงการควบคุมภายใน ประจำปีงบประมาณ พ.ศ. ๒๕๖๑ โดยได้นำเสนอแนวทางการประเมินความเสี่ยงโดยพิจารณาปัจจัยที่ส่งผลให้แต่ละยุทธศาสตร์ในแผนกลยุทธ์ของสำนักงานอธิการบดี ทั้งส่งผลให้สำเร็จและทำให้ไม่สำเร็จ และนำผลการประเมินองค์ประกอบ ๕ ด้านของมาตรฐานการควบคุมภายใน มาระบุและวิเคราะห์ความเสี่ยง โดยมีหน่วยงานที่จัดส่งผลมาที่กองแผนงานแล้ว และหน่วยงานใดที่ยังไม่จัดส่งขอให้เร่งดำเนินการจัดส่งกองแผนงาน เพื่อดำเนินการสรุปผลการวิเคราะห์และประเมินความเสี่ยงจัดทำ(ร่าง)แผนบริหารความเสี่ยงและแผนการปรับปรุงการควบคุมภายใน ประจำปีงบประมาณ พ.ศ. ๒๕๖๑

**มติที่ประชุม มอบกองแผนงานจัดทำบันทึกติดตามให้หน่วยงานที่ยังไม่ดำเนินการจัดส่งรายละเอียดการวิเคราะห์และประเมินความเสี่ยง ภายในวันที่ ๓ พฤศจิกายน ๒๕๖๐**

**ปิดประชุมเวลา ๑๔.๓๐ น.**

(นางทัศนีย์ ปัญญา) (นายธีระศักดิ์ เชียงแสน)

เจ้าหน้าที่บริหารงานทั่วไป ผู้อำนวยการกองแผนงาน

ผู้จดรายงานการประชุม ผู้ตรวจรายงานการประชุม